Aorist

**„Jezik i lik moga dida“ „Poruke u boci“**

**Slika na kojoj se prikazuje košulja, osoba

Opis je automatski generiran**

**„Potraga za blagom“**

****

**Učiteljica:** Tamara Gutić Filipović

**Nastavna jedinica:** Aorist

**Razred:** 6. razred

**Broj nastavnih sati:** 1 nastavni sat

**Predmetno područje ili područja:** Jezik i komunikacija

**Tip nastavnoga sata:** sat učenja novih jezičnih vještina

**Odgojno-obrazovni ishodi na razini predmetnoga kurikula:**

OŠ HJ A.6.5. Učenik oblikuje tekst i primjenjuje jezična znanja o promjenjivim vrstama riječi na oglednim i čestim primjerima.

**Odgojno-obrazovni ishodi na razini teme:**

Učenik upotrebljava u govoru i pismu glagolske oblike za izricanje vremena: učenik u govoru i pismu upotrebljava aorist.

**Odgojno-obrazovni ishodi na razini aktivnosti:**

* Učenik razgovara o porukama i tekstovima. Razgovara radi razmjena informacija o „porukama iz boce“.
* Učenik čita pisma i poruke, tumači glagolske oblike.
* Učenik prepoznaje aorist u rečenicama i vezanome tekstu.
* Učenik prepoznaje aorist kao jednostavno glagolsko vrijeme.
* Učenik uočava način tvorbe aorista.
* Učenik spreže glagole u aoristu; uočava način sprezanja pomoćnih glagola.
* Učenik uočava i ispravlja pogreške.
* Učenik dopunjuje rečenice odgovarajućim oblicima glagola u aoristu.
* Učenik samovrednuje i vrednuje aktivnosti.

**Odgojno-obrazovni ishodi međupredmetnih tema:**

**Osobni i socijalni razvoj**

* osr B.3.2. Učenik razvija komunikacijske kompetencije i uvažavajuće odnose s drugima.
* osr B.3.4. Učenik suradnički uči i radi u timu.

**Učiti kao učiti**

* uku A.3.1. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.
* uku A.3.2. Učenik se koristi različitim strategijama učenja i primjenjuje ih u ostvarivanju ciljeva učenja i rješavanju problema u svim područjima učenja uz povremeno praćenje učitelja.
* uku B.3.2. Učenik uz povremeni poticaj i samostalno prati učinkovitost učenja i svoje napredovanje tijekom učenja.
* uku D.3.2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.

**Poduzetništvo**

* pod B.3.2. Učenik planira i upravlja aktivnostima.

**Povezanost s drugim predmetima:** Povijest, Geografija

**Nastavni oblici rada:** čelni, individualni, rad u paru, skupinski

**Metode rada i metodički postupci:** heuristički razgovor i motivacijski govor; „poruke iz boce“, čitanje, govorenje, slušanje, uspoređivanje, tumačenje; „potraga za blagom“: istraživanje, pisanje, rješavanje različitih zadataka; vrednovanje

**Strategije učenja i poučavanja:** strategija čitanja (otkrivanje novih spoznaja, uočavanje jezika i stila napisanoga); strategija pisanja (pravilno pisanje glagolskih oblika); strategija pamćenja („poruke iz boce“ i „potraga za blagom“)

**Izvori, sredstva i alati rada:** udžbenik i digitalni udžbenik, nastavni listići, poruke iz boce, škrinja blaga, računalo, slikokaz, tinta i pero

**Opis aktivnosti:**

1. **aktivnost: Osvrt na prethodnu temu godišnjeg plana i najava ishoda nove teme**

Učenik se prisjeća sadržaja i aktivnosti prethodne teme te ponavlja znanja o učenim glagolskim oblicima (glagoli po vidu, glagolski pridjevi i glagolske imenice; prezent, perfekt i futur prvi). Učenik se upoznaje s novom temom „Jezik i lik moga dide“ i očekivanim aktivnostima i ishodima.

(Približno trajanje aktivnosti: 5 minuta.)

1. **aktivnost: „Poruke iz boce“**

Učenik razgovara o novinskim natpisima o tzv. „porukama iz boce“. Pronalazi u razredu skrivene poruke u boci (djed Žarko, Marko Polo, Julije Cezar). Čita poruke sa svojim parom, tumači i komentira istaknute glagolske oblike, predstavlja autora poruke. U jednoj poruci uočava perfekt i ponavlja znanja o perfektu, dok u drugim dvjema porukama uočava novi glagolski oblik za izricanje prošlih radnji – aorist.

(Približno trajanje aktivnosti: 12 minuta.)

1. **aktivnost: listići „Potraga za blagom“**

Učenik istražuje nastavnu jedinicu o aoristu prateći korake udžbenika. U paru rješava nastavne listiće „Potraga za blagom“. Prema zadacima i uputama nastavnih listića uočava aorist kao jednostavno glagolsko vrijeme, uočava da se aorist tvori od glagola svršena vida; uočava nastavke za tvorbu aorista; spreže glagole i pomoćne glagole u aoristu; uočava i ispravlja pogreške; uočava uporabu aorista u pisanju 'SMS poruka'.

(Približno trajanje aktivnosti: 10 minuta.)

1. **aktivnost: spajanje listića „Potraga za blagom“ u kartu pronalaska blaga**

Učenik predstavlja zadatke i rješenja nastavnih listića te objašnjava uporabu aorista. Spajanjem listića učenik otkriva mjesto u učionici gdje se nalazi škrinja s blagom. U škrinji s blagom učenik pronalazi zapis o aoristu (plan ploče) koji lijepi u svoju bilježnicu.

(Približno trajanje aktivnosti: 10 minuta.)

1. **aktivnost: vrednovanje „Dođoh, vidjeh, pobijedih“**

Učenik ispunjava listić za samovrednovanje naučenoga i samovrednovanje rada u paru, kao i za vrednovanje aktivnosti sata. Učenik listić ispunjava perom.

(Približno trajanje aktivnosti: 8 minuta.)

**Zaliha (dodatna aktivnost):** učenik rješava odabrane zadatke u radnoj bilježnici

**Plan rada s učenicima s posebnim odgojno-obrazovnim potrebama:**

Razina ostvarenosti ishoda koja se preporuča za učenika s posebnim odgojno-obrazovnim potrebama: uočavanje, prepoznavanje aorista u tekstovima (porukama iz boce i 'SMS porukama'), ne i poznavanje tvorbe ili sprezanja aorista.

S učenicima s posebnim odgojno-obrazovnim potrebama prilikom obrade novoga sadržaja potrebno je primijeniti različite strategije podrške:

* potporu prijatelja iz klupe tijekom čitanja i predstavljanja poruka iz boce
* potporu učitelja (poticanje i ohrabrivanje, redovito pohvaljivanje, pomoć i potpora u rješavanju zadataka, produljeno vrijeme rješavanja)
* individualizirani zadatak: nastavni listić „Uporaba aorista“
* plan ploče prilagođen s obzirom na vrstu poteškoće (2. plan ploče).

**Vrednovanje:**

* **Vrednovanje za učenje:** učitelj upućuje učenike u način rješavanja zadataka; učitelj prati učenike prilikom rješavanja zadataka, pohvaljuje učeničke zaključke, potiče na ispravljanje pogrešaka tijekom rješavanja zadataka; učitelj daje povratnu informaciju o uspješnosti rješavanja zadataka tijekom rješavanja i tijekom predstavljanja, postavlja ciljana pitanja za provjeru razumijevanja.
* **Vrednovanje kao učenje:** učenici komentiraju i uspoređuju zaključke nakon čitanja „poruka iz boce“; učenici uspoređuju svoje zaključke u paru radeći na zadacima nastavnih listića „Potraga za blagom“; samovrednuju rad na nastavnome satu, vrednuju rad u paru rješavajući nastavni listić „Dođoh, vidjeh, pobijedih“.

PRILOZI:

* poruke iz boce (dida Žarko, Marko Polo, Julije Cezar)
* nastavni listići „Potraga za blagom“
* listić za samovrednovanje i vrednovanje „Dođoh, vidjeh, pobijedih“
* plan ploče (plan ploče 2. – za učenike s posebnim odgojno-obrazovnim potrebama).

**Literatura, izvor:**

Anđelka Rihtarić, Sanja Latin, Vesna Samardžić: „Volim hrvatski 6“, Školska knjiga, Zagreb, 2020.

+ e-sfera.hr – digitalna platforma udžbenika Školske knjige